Hermanas Vartbergietis

Hermanas Vartbergietis (, Chronikon Livoniae, 59 psl.; ~1330 m. – ~1380 m.) – Livonijos ordino metraštininkas, magistro kapelionas, XIV a. 2-ojoje pusėje parašęs Livonijos kroniką, daug kur minėdamas Lietuvos vietoves ir įvykius.

Hermanas Vartbergietis kilęs iš Vestfalijos. Manoma, kad į Livoniją atvyko 1358 m., nes nuo tada jo rašoma kronika tapo kur kas detalesnė. Kaip oficialus ordino asmuo dalyvavo diplomatinėse darybose, lydėjo ordino magistrus (Arnoldą fon Fėtingofą, Vilhelmą fon Frimshaimą) ir jų maršalus žygiuose į Lietuvą, kuomet buvo niokojami šiaurės, vidurio Lietuvos žemės iki pat Kauno.

Rašydamas kroniką rėmėsi Rygoje saugotais Ordino archyvais, Henriko Latvio, Eiliuotąja Livonijos kronikomis. Mini daug faktų apie Lietuvos dvasinę, materialinę kultūrą, administracines teritorijas, gyvenvietes, asmenvardžius„Baltų religijos ir mitologijos šaltiniai“ I t. Norbertas Vėlius, Mokslo ir enciklopedijų leidykla, 1996. T.1: 417 psl..

 Šaltiniai 

Kategorija:Šventosios Romos imperijos kronikininkai
Kategorija:Livonijos ordino asmenybės